cyanic-selkie/wikianc huggingface dataset:
הסילפידה
מערכה שנייה
בינתיים, אורחי החתונה תרים ביער ומחפשים את ג'יימס. הם נכנסים אל קרחת היער. גורן מוצא את כובעו, אבל מאדג' משכנעת אותו לשמור על שתיקה. אפי נכנסת, יגעה משיטוטיה ביער. מאדג' דוחקת בגורן להציע לה נישואים. הוא עושה כן, ואפי נענית לו.
קיליאן הייז
קיליאן הייז (באנגלית: Killian Hayes; נולד ב-27 ביולי 2001) הוא כדורסלן צרפתי, המשחק בקבוצת דטרויט פיסטונס מליגת ה-NBA, בעמדת הרכז.
גביע הליגה הלאומית לנשים
גביע הליגה הלאומית לנשים (אנגלית: FA Women's National League) נקרא בעבר גביע פרמייר ליג הנשים של התאחדות הכדורגל (אנגלית: The Football Association Women's Premier League Cup) הוא מפעל גביע בכדורגל הנשים האנגלי. בעבר היה גביע זה המקבילה הנשית לגביע הליגה בכדורגל האנגלי, אך מאז שינוי במבנה התחרויות והליגות ב-2010, גביע זה הפך להיות גביע הליגות הנמוכות, ובמקומו נוסד גביע הליגה האנגלית לנשים.
ישראל מהרי"ק
חייו
לאחר מותו יצא ספר זיכרונותיו בשם אדום על חאקי.
מארק ראפלו
קריירה
בשנת 2013 ו-2016 שיחק בסרט "האשליה" 1 ו2 את דמותו של דילן רודס
ינטל
הפקה
בשנת 1979 הגיעה סטרייסנד להסכם עם אוריון לפיו היא תהיה הבמאית וגם תשחק בתפקיד הראשי. היא עבדה באותה תקופה עם תסריט של טד אלן, אך זנחה את רובו, תוך שמירה על הקטעים המוזיקליים. הסרט היה אמור להיות מופק על ידי חבריו ושותפיו של סטרייסנד, ג'ואן מרשל אשבי וג'ון פיטרס. כהכנה לסרט חקרה סטרייסנד באופן מעמיק טקסים ביהדות, למדה תורה והתייעצה עם רבנים רבים. את הרב לפין מינתה סטרייסנד כיועץ הראשי לענייני יהדות. אוריון הכריזה על הפקת "ינטל" כסרט הבכורה בבימויה של סטרייסנד בסוף קיץ 1980. סטרייסנד יצאה לפראג עם מצלמת Super-8, חיפשה מיקומים לצילום ואף צילמה את עצמה מטיילת בעיר לבושה בבגדי בחור ישיבה וברקע קטעים מן הפסקול.
המחזה בתיאטרון בישראל
בעקבות הצלחתו הגדולה של הסרט בארץ, העלה התיאטרון הקאמרי בסוף 2009 את ההפקה שלו לסרט המוזיקלי בשיתוף תיאטרון חיפה. את המחזה ביים משה קפטן, שהתבסס על העיבוד הבימתי של בשביס זינגר ולאה נפולין. דן אלמגור תרגם מאנגלית וכתב את הפזמונים למוזיקה מקורית של יוסי בן נון. השחקנית והזמרת אולה שור-סלקטר שיחקה את התפקיד הראשי והשחקן יחזקאל לזרוב שיחק את אביגדור. התפאורה עוצבה על ידי רוני תורן. ההפקה התקבלה בברכה על ידי הקהל וגם על ידי המבקרים. בהמשך ההצגה ירדה ועלתה מחדש ב-2022, הפעם בכיכובן של רוני דלומי והילה שלו (לחלופין) בתפקיד ינטל ואלכס קרול בתפקיד אביגדור בבימויו של רפי ניב ועיצוב תפאורה של סבטלנה ברגר.
הרפורמות הבורבוניות
רקע וסיבות ליישום הרפורמות
השושלת המלכותית החדשה לבית בורבון ירשה אימפריה שיכולות השליטה, ההגנה והפקת הרווח ממנה בידי המטרופולין, קרי ספרד, מרכז האימפריה, לא היו משביעות רצון כבעבר. הדבר נבע מסיבות רבות, שחוקרים שונים מדגישים היבטים שונים שלהן. קבוצה אחת של חוקרים תולה את חוסר היעילות בנחשלות כלכלית. על אף העושר הרב שהגיע לספרד מנחלותיה שביבשת אמריקה, ובעיקר ממכרות הכסף במקסיקו ובפוטוסי שבבוליביה, לא התקיימה בספרד תעשייה, המסים לא נגבו ביעילות ורווחי הכתר נפגעו. יתר על כן, המטבע היה לא יציב ורמת האבטלה הייתה גבוהה. חוקרים אחרים דוחים את טענת הנחשלות ומצביעים על כך שחלקים גדולים יותר מההון המופק באמריקות לא הגיעו לספרד הן משום שהושקעו בקולוניות עצמן, והן משום שעברו בסחר בלתי חוקי למדינות אחרות, בעיקר באמצעות האנגלים, הצרפתים וההולנדים שחדרו לקאריביים. מבחינה פוליטית נהנתה האליטה המקומית במושבות מכוח רב ובמובנים רבים, שליטתה של ספרד באימפריה הייתה חלשה ביותר. קבוצות שונות, כגון הכנסייה, הצבא, גילדות הסוחרים והאצולה, נהנו מזכויות מיוחדות שפטרו אותן מחובות מסוימים, דבר שפגע ביכולת השליטה של הכתר. בנוסף, מלכי ספרד הושפעו מהנאורות שהפכה מרכזית באירופה, ובעיקר בצרפת באותה התקופה, ושאפו לעצב את האימפריה לפי עקרונותיה. לאור כל אלו השיקו המלכים הבורבוניים סדרת רפורמות פוליטיות, כלכליות, חברתיות ודתיות, שהיו קשורות באופן הדוק זו בזו.
רפורמות כלכליות
אולם, תקופת השגשוג בסחר נקטעה עם מעורבותה של ספרד במלחמות הנפוליאוניות החל מאמצע שנות ה-90 של המאה ה-18. מנקודת מבטן של המושבות הביאה הפסקת הסחר לשגשוג מסוג אחר, שכן ספרד נאלצה להתיר למושבותיה לסחור עם כוחות נייטרליים. בו בזמן עמדה ספרד בסירובה להתיר סחר חופשי כולל, דבר שהוביל למרמור בקרב האליטה.
רפורמות פוליטיות ומנהלתיות
בהתאם לרעיונות ההשכלה, שאף הכתר לקבל את החלטותיו בהתבסס על מידע. לשם כך שיגר הכתר מבקרים שונים לאמריקות, כדי לעמוד על המצב בקולוניות מהיבטים שונים. כמו כן, בין השנים 1778 ו-1782 נערך מפקד אוכלוסין מלא ומקיף ברחבי האימפריה. הרשומות ששרדו ממפקד זה מהוות כיום מקור מידע ראשון במעלה להיסטוריונים אודות התקופה.
רפורמות דתיות
הכתר גם פגע במקורות ההכנסה של הכנסייה, בעיקר כדי לחייבה להלוות לכתר ממון רב למימון הוצאותיו הצבאיות. בשלב הראשון חייב הכתר את הכנסייה להעביר לידיו את הכנסותיה ממיסי הכנסייה, שבמקורם נועדו לתפקודה השוטף. בשנת 1804 חוקק הכתר את חוק ה-"Consolidación de vales reales", שחייב את הכנסייה למשוך את כל הלוואותיה באמריקות ולהלוות את הכסף לכתר. מכיוון שבמושבות הספרדיות לא היו בנקים, הייתה הכנסייה המקור העיקרי להלוואות. שיטת פעולתה הייתה הלוואת הקרן וגביית הריבית בלבד (לרוב 5%) במשך שנים, לעיתים מאות בשנים, כמקור הכנסה שוטף. הוראת הכתר הביאה למשבר כלכלי, שכן בעלי נכסים נאלצו למכור את נכסיהם כדי להחזיר לכנסייה את הקרן. נוסף על כך, מכיוון שהדבר היה גורף, השוק הוצף וערכי הנכסים ירדו. באופן זה התרוששו רבים מבני האליטה, וניכורם כלפי הכתר גבר.
תוחלת (יישוב)
היסטוריה
לאחר הקמת היישוב צפריה עברו אליו רוב תושבי תוחלת, ולמקום נכנסו משפחות עולות מתימן ששילמו כעין דמי מפתח לדיירים הקודמים שנכנסו לבתי הקבע.
היישוב תוחלת היה מוזנח בכל שנות קיומו, ותושביו התגוררו בו ללא תשתיות נאותות וללא שירותים סבירים. בנוסף על כך היו סכסוכים וחילוקי דעות בין התושבים, וחלקם השמיעו האשמות חמורות על ניהול העניינים הכספיים על ידי ועד היישוב, האשמות שהביאו להתערבותו של מבקר המדינה.
אחרית דבר
כפר תוחלת פורק ונמחק מהמפות. מהכפר פונו 117 משפחות ומספר מוסדות ציבור, בהם ארבעה בתי כנסת. שתי משפחות שסירבו להתפנות נותרו בבתיהן, שסופחו לכפר חב"ד. על השטח שהתפנה מכפר תוחלת נבנתה שכונת וילות בשם "שכונת לוי יצחק" וכן בניין 770, העתק של בניין מרכז חב"ד העולמי בקראון הייטס שבברוקלין.
אברהם אנקווה
ביוגרפיה
בסביבות שנת 1838 נסע לליבורנו שבדרום איטליה, כדי להביא לדפוס כמה מספריו הראשונים, בהם "זכור לאברהם" (ליבורנו, 1839) על דיני טרפות. ייתכן שכחלק ממסע זה ביקר בארץ ישראל, שם יצא לאור ספרו "חקת הפסח" (ירושלים, ה'תר"ג) על ההגדה של פסח, אך כנראה לא שהה שם זמן רב. בכתביו הביע פעמים רבות שאיפה לעלות ולהתיישב בארץ ישראל. לאחר חזרתו לצפון אפריקה נסע בין ערים שונות במרוקו ובמערב אלג'יריה, ואסף ספרים וכתבי יד, ששימשו לו כמקורות נוספים לעבודותיו ההלכתיות.
מוסיידיס
מוסדיס (בליטאית: Mosėdis; בפולנית: Masiady) היא עיירה קטנה בצפון ליטא במחוז קלאיפידה, הידועה בעיקר בזכות המוזיאון ופארק האבן שלה. האוסף במוזיאון נוסד על ידי ואקולס אינטס, ובהמשך התרחב לכל העיר. בעיירה גם כנסייה קתולית בארוקית מהמאה ה-18.
רחל מרכוס
רחל מרכוס-אלתרמן (22 במרץ 1912 – 13 בדצמבר 1985) הייתה שחקנית תיאטרון ישראלית.
רימאק אוטומובילי
היסטוריה
מניותיה של רימאק מחולקות לארבע חברות, פורשה (24%), יונדאי מוטור (14%), מאטה רימאץ (39.2%), קבוצת קאמל (14%). פורשה בהתחלה (2018) קנתה 10% מהמניות, ולאחר מכן במרץ 2021 השקיעה בחברה 83 מיליון ובכך מניותיה עלו ל-24%.
כראמיה
דוקטרינה
בנוסף לכך, האמינו הכראמיה שהעולם הוא הנצחי, ושכוחו של אללה מוגבל.
יתר על כך, תפעלו הכראמיה מרכזים דתיים, כמו מקדשים או אף מנזרים, ועודדו פרישה והתבודדות.
פרנץ ברדון
יצירות
בנוסף קיימת יצירה רביעית המיוחסת אליו בשם פרבטו הקוסם, הנחשבת כאוטוביוגרפיה בתחפושת. אף על פי שהספר מציג את ברדון כמחבר, פרנץ בארדון סיפק אך את מסגרת העובדות בספר והתוספות וההשלמות נכתבו למעשה בידי מזכירתו, אוטי בוטאבובה. בעת שמרכיבים אחדים בסיפור בדיוניים, מרב הספר נכתב כנובלת סתרים, עם ייפוי מצידה של בוטאבובה.
אלן שינדלר ג'וניור
המקרה הפך למייצג בדיון המתמשך בארצות הברית סביב מדיניות "אל תשאל, אל תספר", והוא הוזכר על ידי תומכים בביטול המדיניות, בין היתר בקמפיין הבחירות של ביל קלינטון. בעקבות האירוע הופק סרט בשם "Any Mother's Son" שיצא בשנת 1997, וזכה בפרס הליגה ההומו-לסבית נגד השמצה.
המשפט
במהלך המשפט הכחיש טרי מ. הלויי כי רצח את שינדלר בגלל שהיה הומוסקסואל, אך עדויות שהציגה התביעה הצבאית מחקירתו שנערכה יום אחרי הרצח, הוכיחו אחרת. החוקר ציטט את דברי הלווי מהחקירה לפיהם הוא "שונא הומוסקסואלים ונגעל מהם [...] איננו מתחרט על הרצח והיה עושה את זה שוב [...] והיה מגיע לשינדלר למות".
לי ירון
ביוגרפיה
החל מ-2021 מכהנת ירון כנציגה הישראלית ליוזמה של מחלקת המדינה האמריקאית ל-49 עיתונאים מכל העולם על משבר האקלים. ביוני של אותה שנה נבחרה כחברת מנהל של ארגון העיתונאים בישראל.
לופטהנזה
תולדות החברה
ב-7 בפברואר 2018 הציגה החברה על הלוגו החדש שלה.
ביוני 2021 הודיעה החברה על כך שתפסיק לברך את הנוסעים שלה בביטוים כמו גבירותי ורבותי (Ladies and Gentlemen) באמצעי התקשורת במטוסיה ובמקום זה היא תתחיל להשתמש בביטוים "מנוּעי-מגדר" כמו "אורחים יקרים" (Dear guests) או ערב/בוקר טוב שבאנגלית הם מנועי-מגדר בשביל "להתחשב ברגשותיהם של להט"בים".
חובת החמלה כלפי החיות, וחטא האכזריות כלפיהן
ספר זה הוא החיבור הידוע היחיד של פרימט. בשליש הראשון של הספר, פרימט מציג את התנגדותו לאכזריות כלפי בעלי חיים, ובשני השלישים הנוספים הוא מציג ציטוטים מכתבי הקודש שתומכים בעמדתו. פרימט טוען כי גם בעלי החיים מסוגלים לחוש כאב וסבל, וכי אם אין לבעלי החיים את התקווה בחיים לאחר המוות - הרי שהדבר הופך את הייסורים שהם חווים בעולמם על פני כדור הארץ לגרועים יותר מייסוריו של מי שיש לו תקווה לחיים חדשים. כמו כן, הוא מבצע הקבלות בין מה שנקרא מאוחר יותר בהגות הפילוסופית 'גזענות' ו'סוגנות': לאיש הלבן, אין שום זכות, רק בגלל צבע עורו, לשעבד את בני האדם השחורים ולשלוט בהם, ובאופן דומה, ההבדל בצורה בין האדם לחיה לא יכול לתת לאדם את הזכות לנצל בעלי חיים ולענות אותם.
ועדת הקורונה
סמכות
ב-23 ביולי 2020, נחקק חוק סמכויות מיוחדות להתמודדות עם נגיף הקורונה החדש, שרוקן את הוועדה מרוב סמכויותיה, והעבירן לארבע מוועדות הכנסת: ועדת החוקה, הכלכלה, החינוך ווועדת העבודה והרווחה.
יעל אודם
ביוגרפיה
נולדה בכפר יהושע, שירתה בצה"ל כמדריכת חי"ר. בוגרת תואר ראשון בהצטיינות בתקשורת ומנהל עסקים במסלול האקדמי המכללה למינהל.
שיר הכבוד
מקור הפיוט ומחברו
הפיוט מיוחס לעיתים לרבי יהודה החסיד בעל ספר חסידים, בשל כתב יד עתיק שבו נכתב "את השיר יסד רבינו יהודה החסיד מריגנשבורק", אך על פי דבריו שמהם ניכר שהוא הכיר את הפיוט בעצמו, נראה שנכתב לפני תקופתו. סידור בית יעקב של רבי יעקב עמדין מפרש את המילים, המופיעות לקראת סוף הפיוט, כרמז למחבר – ר"ש הוא רבי שמואל החסיד, אביו של רבי יהודה החסיד. הרב צבי יהודה קוק הביא שיש שייחסו שיר זה לרבי שלמה אבן גבירול.
קן סארו-ויווה
משפחתו של קן סארו-ויווה פתחה במאבק משפטי מול חברת "של" אשר הסתיים בפשרה מחוץ לכותלי בית המשפט לפיה שילמה החברה למשפחת המנוח סך של 15.5 מיליון דולר.
קרינת גמא
תכונות קרינת גמא
בהיותה קרינה מייננת ואנרגטית מאוד, קרינת גמא מסוכנת מאוד לאדם, והיא יכולה לחדור כ־50 סנטימטר מים או רקמות חיות, ואף מספר סנטימטרים דרך עופרת יצוקה. חשיפה לכמות קטנה עלולה להיות מסרטנת, וחשיפה ממושכת תגרום למוות בטוח.
נייעס (סדרת טלוויזיה)
נייעס היא סדרת טלוויזיה תיעודית ישראלית אשר שודרה בערוץ כאן 11, ועוסקת בעולם התקשורת החרדי.
מחלק זרם
נוסחת מחלק הזרם דומה לנוסחת מחלק המתח, אך מכיוון שהיא מבצעת מינמיזציה של האנרגיה במעגל, הרי שבניגוד למתח בו המתח המקסימלי יתפתח על הנגד המקסימלי, כאן הזרם המקסימלי יתפתח על הנגד המינימלי.
לוטוס (סוג)
לוֹטוּס (שם מדעי: Lotus) הוא סוג של צמחים ממשפחת הפרפרניים.
בסוג כ-90 מינים, שרובם נפוץ באזורים הממוזגים של אסיה ואירופה בסביבות הים התיכון, ומיעוטם נמצא בדרום אפריקה ואוסטרליה.
אלברט בורלא
אלברט בורלא (ביוונית: Άλμπερτ Μπουρλά, באנגלית: Albert Bourla; נולד ב-21 באוקטובר 1961) הוא וטרינר ומנהל עסקי יהודי יווני-אמריקאי, המכהן כמנכ"ל וכיו"ר תאגיד התרופות האמריקאי "פייזר", והוביל בתאגיד את פיתוח חיסוני הקורונה למגפה שהתפרצה ב-2020. על כך זכה בפרס בראשית לשנת 2022.
קריירה מקצועית
בין השנים 2005–2009 שימש כנשיא אזורי של Animal Health בחטיבות אירופה, אפריקה והמזרח התיכון, ולאחר מכן בין 2009 ל-2010 בחטיבות אירופה, אפריקה, אסיה והאוקיינוס השקט. במסגרת תפקידו האחרון, ניהל את המיזוג העסקי באזורים אלו של חטיבת Fort Dodge Animal Health של חברת עם פייזר.
עשייתו במהלך מגפת הקורונה
בשנת 2020, לנוכח ההתפרצות העולמית של נגיף קורונה, בורלא הורה לצוותים של פייזר לפעול בלוח זמנים מואץ במאמץ לפתח חיסון לנגיף, ובנובמבר 2020 הכריזה החברה על יעילות החיסון ב-90 אחוזים מהמקרים. זהו החיסון המערבי הראשון נגד מחלת נגיף קורונה 2019 שקיבל היתר חירום רגולטורי מחמיר, שהושלם בהמשך לאישור מלא.
ב-29 באוקטובר העניק ה-FDA אישור חירום המתיר לחסן ילדים בני 11-5. ב-25 בנובמבר 2021, התירה גם הסוכנות האירופית לתרופות חיסון לגילאי 11-5.
חיים אישיים
בורלא נשוי למרים, יהודייה שהכיר ביוון ולזוג שני ילדים. הוא חוזר למולדתו בכל קיץ, ובתקופה זו הוא מתגורר בביתו הפרטי שבכלקידיקי.
אליפות אירופה בכדורסל 2011
שיטת המשחקים
24 הנבחרות חולקו ל-6 דרגים על פי איכות הנבחרות. מכל דרג הוגרלה נבחרת אחת לכל אחד מארבעת הבתים של השלב הראשון. בשלב הבתים הראשון משחקת כל נבחרת משחק אחד מול כל אחת מהנבחרות האחרות בבית. בסיום השלב הראשון מעפילות מכל בית 3 הראשונות לשלב הבתים השני שיכלול שני בתים בני 6 נבחרות. 3 הראשונות מבתים א' וב' תשחקנה יחד בשלב הבתים השני וכן 3 הראשונות מבתים ג' וד'. התוצאות שהשיגה נבחרת מול שתי הנבחרות הנוספות שהעפילו יחד איתה מהבית המוקדם נגררות גם לשלב השני ולכן בשלב זה תשחק כל נבחרת 3 משחקים מול העולות מהבית המקביל. ארבע הראשונות מכל בית בשלב השני יעפילו לשלב רבע הגמר. החל משלב רבע הגמר ועד לגמר המשחקים ישוחקו בשיטת "נוקאאוט". המפסידות בשלב רבע הגמר ישחקו במשחקי דירוג על מקומות 5-8.
פיקוח נפש
פיקוח נפש הוא מושג הלכתי, המחייב לעבור על מצוות לא תעשה או לבטל מצוות עשה של התורה למען הציל חיי אדם. ההלכה מחשיבה את ערך החיים יותר מקיום כל מצוות התורה - פרט לשלוש עבירות חמורות שדינם יהרג ואל יעבור - ולכן במקרה של סכנת חיים בין של אדם עצמו לבין של אחרים, יש לנקוט בכל האמצעים הנדרשים לשם הצלת החיים, גם במחיר של עבירה על מצוות לא תעשה אף אותן שעונשם חמור, כמו חילול שבת (פיקוח נפש דוחה שבת) שדינה מיתת בית דין, או מצוות שיש עליהם עונש כרת, כמו אכילה ביום הכיפורים.
מקור הביטוי
פיקוח הוא לשון גילוי ופתיחה ( "וַתִּפָּקַחְנָה עֵינֵי שְׁנֵיהֶם...", "וַיִּפְקַח אֱלֹהִים אֶת עֵינֶיהָ וַתֵּרֶא בְּאֵר מָיִם...", "וַיְזוֹרֵר הַנַּעַר עַד שֶׁבַע פְּעָמִים וַיִּפְקַח הַנַּעַר אֶת עֵינָיו".) המשנה מתירה לפקח (=לסתור) ערימה של אבנים בשבת כדי להציל אדם שקבור תחתיה וייתכן שהוא חי. מכאן מגיע הביטוי "פיקוח נפש דוחה שבת", דהיינו פיקוח נפש - גילוי ופתיחה של מפולת על נפש אדם. בהמשך הוצא הביטוי פיקוח נפש מהקשרו המקורי והפך לשם כללי להצלת אדם בסכנת חיים. והוא נזכר בלשון זה, כבר בתוספתא שקובעת כי "אין לך דבר שעומד בפני פיקוח נפש" (תוספתא, שבת ט"ז, י"ד).
פרטי הדין
כאשר אדם שרוי במצב של פיקוח נפש לא רק שמותר לו ולמסייעים בידו לעבור על מצוות לא תעשה, אלא שהמסייעים בידו אף מצווים לעשות זאת, בהתאם לציווי "לא תעמוד על דם רעך" המופיע ב. לפי פרשן המקרא רש"י פירוש צו זה הוא שאין "לראות במיתתו (-של חברך) ואתה (=כשאתה) יכול להצילו". רש"י מביא כדוגמה אדם שטובע בנהר, או שחיה טורפת או שודדים רודפים אחריו.
שחיטה בשבת או אכילת נבלה
לפי הכלל של "הקל תחילה" היה לנו להתיר לו איסור נבלה שהוא איסור לא תעשה שעונשו מלקות, ולא את איסור מלאכת שוחט בשבת, שהעונש עליו הוא סקילה. למרות זאת, לשיטת כמה ראשונים עדיפה השחיטה, ונאמרו בזה כמה טעמים:
פיקוח נפש מול קידוש השם
התלמוד מספר על אספה מיוחדת שהתכנסה להכרעה בשאלה זו:
I Wanna Be Your Slave
I Wanna Be Your Slave הוא שיר של להקת הרוק האיטלקית מונסקין, מתוך אלבום האולפן השני שלהם, Teatro d'ira: Vol.1. השיר הצליח להגיע לעשירייה הפותחת במצעדים ברחבי אירופה, כולל במקום הראשון בפינלנד, והפך לוויראלי במצעדים בספוטיפיי. זהו השיר השני של הלהקה שהגיע לטופ 20 של מצעד הסינגלים הבריטי והראשון שמגיע לטופ 10, והשני שהגיע לטופ 10 של בילבורד גלובל 200. הוא זכה בתואר הפלטינה מטעם איגוד תעשיית ההקלטות האיטלקי.
איקה אברבנאל
בחיים האזרחיים
בהמשך, בין השנים 2007-2005, שימש כמשנה למנכ"ל בזק והיה אחראי על תהליך הארגון מחדש שעברה בעקבות הפרטת החברה.
שדה סגור ריבועית
שדה סגור ריבועית הוא שדה, שבו לכל איבר יש שורש ריבועי. שדות אלו הם השדות הפיתגוריים שאינם סדורים. במאפיין אפס, השדה הסגור ריבועית הקטן ביותר הוא שדה המספרים הניתנים לבניה.
אם K/F הרחבת שדות מממד סופי שבה F אינו סדור ו-K סגור ריבועית, אז גם F סגור ריבועית.
שוגון (סדרת טלוויזיה)
עלילה
התנגשותם של שני גברים שאפתניים מעולמות שונים וסמוראית מסתורית: ג'ון בלאקתורן, מלח אנגלי שנוטל סיכונים מוצא את עצמו בספינה השטה ליפן, ארץ שהתרבות הלא מוכרת שלה תגדיר אותו; הלורד טורנגה, הוא מצביא ממולח ורב עוצמה, המסוכסך עם יריביו הפוליטיים המסוכנים שלו; וליידי מריקו, אישה בעלת כישורים שלא יסולאו בפז, אך בעלת קשרי משפחה חסרי כבוד, שעליה להוכיח את ערכה ואת אמונתה.
יעקב בן-הרצל
יעקב בן-הרצל (28 ביוני 1930 – 29 באוקטובר 2022) היה עיתונאי, מגיש חדשות ושדרן תוכניות רדיו בקול ישראל, ומפיק תוכניות ומופעים שונים. שימש כמנהל התוכניות בימיה הראשונים של הטלוויזיה הישראלית וניהל בשנות ה-70 את להקת ענבל.
ביוגרפיה
בתקופה בה כיהן שאול ביבר כמנהל מחלקת האירועים במרכז ההסברה, שימש בן-הרצל כעורך, במאי ומגיש של מרבית האירועים הממלכתיים של מדינת ישראל, בהם ימי הזיכרון לחללי צה"ל, יובל לתעשייה האווירית, יובל לאוניברסיטה העברית בירושלים, יובל למכון ויצמן למדע ברחובות, עשור להתיישבות ברמת הגולן, חגיגות חטיבת הנגב, חגיגת "מקורות", ויובלות הערים יבנה, קריית מלאכי, מצפה רמון ו-11 הנקודות בנגב. במלאת 25 שנים למדינת ישראל הפיק את המחזמר "כה לחי", האירוע המרכזי לציון אירוע זה.
ג'רג' קאדאר
ביוגרפיה
הוא המשיך לצייר ולעבוד גם לאחר פרישתו, והציג עוד ועוד תערוכות מוצלחות. יצירותיו המונומנטליות, האוונגרדיות המאוחרות, מעוררות סערה גדולה עד היום. התערוכה הגדולה האחרונה שלו בחייו אורגנה על ידי שתי גלריות, קורמנדי ו-ויגאדו לרגל יום הולדתו ה-90.
ארסנל טולה (כדורסל)
היסטוריה
הקבוצה הוקמה ב-1997 כמועדון כדורסל בחסות מפעל התחמושת של טולה. המועדון הוקם על בסיס שחקני קבוצת צסק"א סמרה. כבר בעונותיה הראשונות בליגה הבכירה היוותה הקבוצה תחרות רצינית לקבוצות צמרת כצסק"א מוסקבה, אוניקס קאזאן, אוראל גרייט, ולוקומוטיב.
בעונת 1998/99 הקבוצה העפילה עד למקום השלישי, לאחר שגברה בסדרת משחקים על קבוצת אוראל גרייט פרם שסיימה במקום הרביעי.
הקבוצה סבלה מקשיים פיננסיים וחובות לאורך כל שנות קיומה ובעונת 2004/05 נאלצה להכריז על פשיטת רגל והיא התקשתה להתמודד במסגרת הליגה ופורקה סופית.
מוריס סמדג'ה
ביוגרפיה
סמדג'ה נולד בתוניסיה, בנם של גיזלה ושארל. עד לעלייתה ארצה של המשפחה בשנת 1961, נזקפו לזכותו של סמדג'ה זכיות רבות בג'ודו בתחרויות שונות בצפון אפריקה. לאחר העלייה לישראל, עברה המשפחה להתגורר בבאר שבע וסמדג'ה החל לעבוד כחשמלאי במפעל "חרות".
גבאי צדקה
על הגבאי להיות איש נאמן וידוע, חכם ונבון – ולא עם הארץ, והוא אף נחשב כדיין היושב בבית דין ומחליט על חלוקת המגבית. בתלמוד מסופר כי חכמים בולטים שימשו כגבאי צדקה, בהם רבי עקיבא ורב יוסף, ורבי חנינא בן תרדיון:
מעמד גבאי הצדקה
תפקיד הגבאי הוא בעל משמעות נכבדה במסגרת הקהילה, ומתמנים לכך אנשים בעלי שיעור קומה מוסרי. לא מוזכר בהלכה כיצד מתרחש הליך המינוי, וככל הנראה הדבר משתנה בהתאם למנהגים הפנימיים של הקהילות השונות. באופן עקרוני הגבאי נאמן באופן מוחלט ולא ניתן לבוא אליו בדרישה לחשוף את התנהלותו, ואף נפסק להלכה כי:. כל עוד הגבאי משמש בתפקידו, הוא נאמן בטענותיו לגבי אופן התנהלותו, ובמידה ונוצר ויכוח בינו לבין נצרך – חובת הוכחה חלה על הנצרך.
כגבאי צדקה מפורסמים בשנים האחרונות, שימש הרדב"ז שהיה אחראי על ענייני הצדקה במצרים, הרב מנחם נחום קפלן רבו של החפץ חיים, הרב משה שוסטר והרב דוד לייב שוורץ מבני ברק. אישים חשובים נוספים שמשו כשד"רים לקהילות שונות ברחבי העולם.
כדורמים
ההיסטוריה של המשחק
ב-1885 הכיר איגוד השחייה של בריטניה הגדולה (Swimming Association of Great Britain) במשחק, שעכשיו היה קרוי כדורמים, וניסח אוסף של חוקים שהתבססו על חוקי וילסון המקוריים. בסופו של דבר הפכו חוקים אלו לבסיס על פיו נוסחו החוקים הבינלאומיים של פדרציית השחייה הבינלאומית (FINA), שעה שהספורט התפשט לאירופה, אמריקה ואוסטרליה.
2021
ב-2021, אירחה ישראל את אליפות העולם לנשים עד גיל 20.
יחידת ויטיאז
היסטוריה
משנת 1994 ויטיאז פעלה במלחמת צ'צ'ניה הראשונה, ונטלה חלק במתקפת הכוחות הפדרליים באזור ארגון וגודרמס וכן נגד המורדים בצפון הקווקז. ייתכן שלוחמי ויטיאז נכחו במהלך הטבח בסמאשקי בצ'צ'ניה בשנת 1995. היחידה השתתפה גם במשבר בני הערובה בקיזליאר-פרבומאיסקויה בשנת 1996 ובמשבר הערובה בתיאטרון במוסקבה בשנת 2002.
פוליפמוס
דמותו
באינאיס לורגיליוס איניאס וחבריו מגיעים לאי הקיקלופים ופוגשים ביווני מאיתקה, אחד מרעיו של אודיסאוס שננטש באי כאשר יתר חבריו עזבו. הוא מספר לאיניאס על המפגש של אודיסאוס ופוליפמוס. הם מבחינים בפוליפמוס כאשר הוא יוצא לרעות את עדרו ולרחוץ את פצעו בים וממהרים להימלט תוך שפוליפמוס מבחין בהם ומזעיק את בני מינו הקיקלופים. תיאורו של ורגיליוס את פוליפמוס הוא הרבה יותר אוהד: בעוד הומרוס מתאר אותו כיצור זדוני שבז לאלים ושמח לטרוף בני אדם חסרי ישע שבאו לביתו כאורחים ורגיליוס מתאר אותו כנכה גלמוד ואומלל שנחמתו היחידה בחיים היא בבעלי החיים שבעדרו שגם משמשים לו כחבריו היחידים.
פסגת אונגל
פסגת אונגל או פסגת אונגאל (באנגלית: Ongal Peak; בבולגרית: връх Онгъл) היא פסגה תלולה, המכוסה בקרחונים ברכס לבסקי, בהרי טנגרה, באי ליווינגסטון שבאיי שטלנד הדרומיים, באנטארקטיקה.
גילוי ומיפוי הפסגה
הפסגה מופתה לראשונה ב-21 בדצמבר 2004 על ידי הבולגרי ליובומיר איבנוב ממחנה אקדמיה, במסגרת הסקר טופוגרפי הבולגרי Tangra 2004/05, ושוב בשנים 2005, 2009 ו-2017.
עציון גבר
זיהוי ארכאולוגי
חוקרים אחרים זיהו את עציון גבר עם אי האלמוגים השוכן במימי מפרץ אילת, דרומית-מערבית לטאבה. זיהוי אפשרי נוסף היא העיר עקבה עצמה, שייתכן שמבניה שוכנים על גבי העיר הקדומה.
קוורום
קְווֹרוּם (מלטינית: Quorum, ובעברית: מניין או מניין חוקי) הוא מונח המתאר דרישה למספר מינימלי של משתתפים בהצבעה כדי להקנות לה תוקף. קוורום יכול להידרש בפרלמנטים, משאלי עם, מועצות של רשויות מקומיות, חברות, ועוד. מקור המילה הוא במילה הלטינית quorum, "אשר מביניהם...", שהייתה חלק מטקסט קבוע מהמאה ה-15 ששימש להשבעת שופטים באנגליה.
בוב קוזי
קריירה מקצוענית
ב-1950 העמיד עצמו קוזי לבחירה בדראפט, בסיומה של עונה בה הבוסטון סלטיקס השיגו מאזן של 22 ניצחונות לעומת 46 הפסדים, נתון שהשפיע רבות על כך שהוענקה לקבוצה הזכות לבחירה הראשונה בדראפט. קוזי המקומי היה צפוי להיבחר בבחירה הראשונה, אך המאמן האגדי רד אאורבך העדיף על פניו את הסנטר צ'ארלי שייר, מהלך שגרר ביקורת מצד העיתונות המקומית. כתוצאה מכך, נבחר קוזי על ידי טרייסיטיז בלאקהוקס, בבחירה השלישית. קוזי לא התלהב לשחק עבור ההוקס, ודרש שכר של 10,000 דולר. הבעלים של ההוקס הציע לו 6,000 דולר בלבד. בסופו של דבר מצא עצמו קוזי חותם חוזה לשחק עבור הסלטיקס בעבור שכר של 9,000 דולר.
שושלת האליפויות
בסיוע המצטרפים החדשים השיגו הסלטיקס מאזן של 44 ניצחונות מול 28 הפסדים בעונה הרגילה, כשקוזי קולע 20.6 נקודות, קוטף 4.8 ריבאונדים ומוסר 7.5 אסיסטים בממוצע למשחק, כשבתוך כך הוא משיג את תואר ה-MVP הראשון שלו. כן זכה בתואר ה-MVP של משחק האולסטאר, בפעם השנייה. הסלטיקס העפילו לסדרת גמר ה-NBA של שנת 1957, שם פגשו את ההוקס עם בוב פטיט וניצחו אותם 3–4 בסיוע ההגנה של ביל ראסל וההתקפה של קוזי. בעונת 57–58 נתן קוזי עונה פרודוקטיבית נוספת, כשהוא קולע 20 נקודות, מוסר 8.6 אסיסטים וקוטף 5.5 ריבאונדים למשחק. בסיומה של אותה עונה שוב הגיעו הסלטיקס לסדרת הגמר נגד ההוקס, אולם במשחק מספר שלוש נכנע ראסל לפציעה בכף רגלו, והסלטיקס הפסידו בסדרה לאחר שישה משחקים. זו הייתה סדרת הפלייאוף האחרונה שקוזי אי פעם יפסיד.
בשנה שלאחר מכן קוזי בן ה-32 קלע 18.1 נקודות, מסר 7.7 אסיסטים וקטף 4.4 ריבאונדים למשחק - אולם הפעם לא זכה בתואר מלך האסיסטים של הליגה. אף על פי כן הסלטיקס שוב זכו באליפות כשהם מנצחים את ההוקס 4 - 1 בסדרת הגמר.
ויליאם קמלר
ויליאם קמלר (5 במאי 1860 – 6 באוגוסט 1890) היה האדם הראשון שהוצא להורג באמצעות כיסא חשמלי. פשעו של קמלר היה רציחתה של ידועתו בציבור טילי זיגלר במכות גרזן ב-29 במרץ 1889. ההוצאה להורג שנערכה ב-6 באוגוסט 1890 בשעה שש בבוקר לא התנהלה כמצופה. הניסיון הראשון כשל: קמלר חושמל במשך 17 שניות, אך נותר בחיים. המתח החשמלי הוגבר אז עד ל-2,000 וולט, אך הגנרטור בו השתמשו על מנת להפעיל את הכיסא החשמלי היה זקוק לזמן על מנת להטען מחדש. בפרק הזמן הזה ניתן היה לשמוע את קמלר, שנכווה קשות במהלך הניסיון הראשון, נאנח בכאבים. הניסיון השני נמשך יותר מדקה, כאשר האירוע תואר על ידי חלק מהנוכחים כמזוויע בשל ריח הבשר השרוף והעשן שעלה מראשו של קמלר. וסטינגהאוז כתב לאחר מכן ש"היה עדיף שהם היו משתמשים בגרזן". כתב עיתונות שנכח בהוצאה להורג תיאר את האירוע כ"נוראי, גרוע בהרבה מתלייה".
רצח, משפט וערעורים
הניו יורק טיימס תיאר את הרצח כ:
משפט הרצח של קמלר התפתח במהירות. הוא הואשם ברצח מדרגה ראשונה ב-10 במאי. שלושה ימים לאחר מכן הוא נידון למוות, והיה מיועד להיות האדם הראשון שמוצא להורג בכיסא חשמלי לאחר שב-1 בינואר 1888 נחקק חוק ההוצאה להורג החדש בניו יורק, שאישר הוצאה להורג בכיסא חשמלי. אחרי ההרשעה של קמלר, הוחלט כי ההוצאה להורג תיערך בכלא המדיני באובורן שבניו יורק דרך הכיסא החשמלי ה"חדשני", מכשיר שהומצא ב-1881 בבאפלו, ניו יורק בידי רופא השיניים אלפרד סאות'וויק. אחרי 9 שנים של פיתוח ולגליזציה, הכיסא היה נחשב למוכן.
עם זאת, המפתחים המובילים בכוח חשמלי, כולל ג'ורג וסטינגהאוס, לא רצו לראות את המוצר החדש שלהם בשימוש בצורה זו. פרקליטיו של קמלר ערערו על גזר הדין בטענה שהוצאה להורג על הכיסא החשמלי היא עונש אכזרי שאיננו תואם את התיקון השמיני לחוקת ארצות הברית, שאסר על עונש מרושע ויוצא דופן; ג'ורג' וסטינגהאוס, שהיה אחד מתומכי שיטת זרם החילופין להעברת זרם חשמלי ברשת החשמל תמך בערעור זה. הערעור נכשל, בין היתר בשל ההתנגדות של בית המשפט לגבי הטענה שמדובר בעונש מרושע ויוצא דופן ותמיכתו של תומאס אדיסון בעמדת המדינה (אדיסון עצמו תמך בשיטת הזרם הישר, וישנן טענות הגורסות כי הוא רצה להשתמש ברחש התקשורתי סביב ההוצאה להורג באמצעות הכיסא החשמלי על מנת לשכנע את הציבור שזרם החילופין מסוכן).
הרי האנדים
גאוגרפיה
מלבד שני הרכסים העיקריים ישנן שלוחות של תת-רכסים. הגדול שביניהם הוא רכס החוף (שאינו משתייך לאנדים מבחינה גאולוגית) המתחיל בדרום צ'ילה ונגמר בדרום פרו. בין רכס החוף לאנדים נמצא העמק המרכזי של צ'ילה. במספר קטעים רכס החוף עובר דרך הים ומופיע בצורת איים. ככל שרכס החוף מתמשך צפונה גדלים הרווחים בין ההרים המרכיבים אותו, ובסופו הוא מופיע בצורת גבעות מבודדות.
גאולוגיה
מצפון לאנדים, בים הקריבי, קיימים מספר איים געשיים שנחשבים לחלק מן האנדים מבחינה גאולוגית.
אלכוהוליזם
תופעות לוואי של גמילה מאלכוהול
שלא כמו תופעות הלוואי של גמילה מסמים כמו הרואין, שיכולות להיות מאוד לא נעימות אך בדרך-כלל אינן מהוות סכנת חיים, הימנעות מאלכוהול עשויה להרוג (בשל עוויתות בלתי-נשלטות) אם אינה מלווה בטיפול רפואי הולם. הטיפול התרופתי בגמילה מאלכוהול מתבסס על חומרים שיש להם השפעה דומה מאוד לאלכוהול על המוח: ברביטורטים ובנזודיאזפינים. היות שהבנזודיאזפינים הם הבטוחים ביותר מבין שלוש קבוצות החומרים, בדרך-כלל מפסיקים את צריכת האלכוהול, ומחליפים אותו בבנזודיאזפין בעל השפעה ארוכת-טווח (כגון "ואליום") כדי להימנע מתופעות הלוואי. לאחר מכן מפחיתים את מינון הבנזודיאזפין בהדרגה במשך כמה ימים או שבועות.
ג'וג'י
איש ורוד (2014–2017)
המוזיקה של מילר תחת "איש ורוד" היא לרוב קומית, כטבע ערוץ היוטיוב שלו. אלבום הבכורה שלו, Pink season (2017) הופיע המקום ה70 בבילבורד 200. ב-16 במרץ 2017, מילר הופיע בפעם הראשונה כ"איש ורוד" בSouth by Southwest. תוכניותיו לעתיד היו טור ש"זמנו עבר מזמן", אלבום שלישי של איש ורוד ועוד התקדמות במוזיקה האישית שלו מחוץ לאישיות האיש הורוד.
ארבעון קטום
אם אורך מקצוע של הארבעון הקטום הוא a, שטח המעטפת שלו הוא A ונפחו הוא V, אזי:
אנדריי דדיאני
דדיאני הוא ממוצא מגרלי בן לשושלת מלוכה סוואנית שנולד בזוגדידי. הוא סיים את חוק לימודי המשפטים באוניברסיטת היידלברג, בשנת 1873. לאחר מכן שרת כלוטננט גנרל בצבא האימפריה הרוסית.
אמנון וולף
ביוגרפיה
ב-2017 גילם את אמיר ב"ראש גדול", ובערוץ הופ! גילם את מישה השליח במולי וצומי.
דנה ווינטר
קורות חיים
נולדה בברלין לאב שהיה כירורג. בילדות עברה לגור עם אביה בממלכה המאוחדת ובדרום אפריקה שם החלה בלימודי רפואה באוניברסיטת רודס בעיר גרהמסטאון. היא הייתה שם סטודנטית יחידה בין 150 גברים.
הסרט שפרסם אותה היה סרט אימה של המדע הבדיוני, "פלישת חוטפי הגופות" (1956), בו הופיעה בתפקיד בקי דריסקול. ב-1956 כיכבה לצידם של רוברט טיילור וריצ'רד טוד בסרט "השישה ביוני".
ב-1960 כיכבה לצידו של קנת' מור בסרט "להטביע את הביסמרק!".
ראמאקרישנה
ילדותו
ראמאקרישנה נולד בשנת 1836 בכפר קאמארפּוקור בבבֶּנְגַל, למשפחה ענייה מן המעמד הברהמיני שהייתה אדוקה באמונתה. כבר בילדותו חווה ראמאקרישנה מספר חוויות דמויות-טראנס ובהיותו בן שבע, לאחר מות אביו, משיכתו לטקסיות דתית וחוויות מסוג זה גברה. בילדותו למד מעט בבית הספר ועד סוף חייו ולא ידע קרוא וכתוב. בהיותו בן שש-עשרה הצטרף לאחיו הגדול ללימוד ותרגול בהרמיני בעיר השכנה כלכותה.
השפעתו
נערים רבים מצאו בו מענה למשבר הזהות שלהם, הם ראו בו ידיד אוהד ומודל שההליכה בדרכו מקובלת בחברה. מבין צעירים אלו חיבתו של ראמאקרישנה נטתה לתלמידים שלא חיקו אותו כקדוש ונהגו בעצמם בחשיבות יתר, אלא לאלה אשר טיפחו עמדות רוחניות מתוך רצון ליצירת יחסי גומלין עמו. ראמאקרישנה זיהה בחדות רגשות דתיים כנים והעדר אנוכיות, ולעג לחסידים רמאים מכל סוג שהוא. כדי לברור את תלמידיו היה מבקש מהם לחקות את פעולותיו המוזרות וכך רק המסורים באמת היו נשארים.
ראמאקרישנה ווִיוֶוקַאנַנְדָה
סוּאַמִי וִיוֶוקַאנַנְדָה היה תלמידו האהוב של ראמאקרישנה אשר ראה בו התגלמות של האל וִישְנוּ. הוא היה נמרץ ונבון, ורחש למורו כבוד וחיבה עמוקים. תוך זמן קצר נעשה מנהיגם של החסידים הצעירים והחדיר בהם תחושת אחריות ושותפות להוראתו של ראמאקרישנה. השניים היו שונים באופיים והיחסים ביניהם היו סבוכים: בעוד ויווקאננדה היה משכיל שגדל בחינוך עם מאפיינים מערבים והיה בעל במחשבה מעשית וביקורתיות לצד מזג סוער, ראמאקרישנה היה מסור לגמרי לחוויה האקסטטית ולאורח חיים לא רציונלי. ויווקאננדה היה נאמן למסורת האדוויטה-וודאנטה ולא נמשך לדבקות של ראמאקרישנה בקאלי. עם זאת הוא ראה חשיבות גדולה בתפיסתו האוניברסלית והאלטרואיסטית של ראמאקרישנה. לימים נסע לשיקגו לקונגרס של נציגי הדתות השונות שהתקיים ב-1883, בו נאם על האפשרות של ההינדואיזם להכיל את כלל הדתות בעולם. לאחר מותו של ראמאקרישנה הוא הקים את מסדר ראמאקרישנה על שמו. מפגשם של ראמאקרישנה וויווקאננדה מציג היטב את המורכבות התרבותית שהתקיימה במפגש בין הודו למערב. שני האישים היו שונים בתכלית ואף על פי כן נמשכו אחד לשני בעוצמה. מורכבות זו מבטאת את הניגוד יחד עם הזיקה בין מזרח למערב.
ארץ של חירשים (סרט)
עלילה
יום אחד, ריטה מקבלת טלפון מאדם אלמוני שמודיע לה על מקום הימצאו של אליושה. לאחר שמצאה אותו, ריטה מביאה את אהובה הביתה. בתחילה, יאיא מתנגדת החלטה כזו באופן מוחלט. מאוחר יותר, בהיעדרה של ריטה, היא לומדת להכיר את אליושה טוב יותר ושוכבת איתו. במשך כל הזמן הזה יאיא משוכנעת בהוללות ובאנוכיות של הצעיר, שהוא לא צריך את ריטה ומנסה לשכנע בכך את חברתה, שעדיין מאוהבת באליושה. פורץ ריב בין הבנות וריטה הולכת לאליושה, מנתקת את היחסים עם יאיא. כשיש בידיה סכום כסף גדול, ריטה מציעה לאליושה להחזיר את החוב. אבל הוא מפסיד את כל הכסף על שולחן הרולטה ואומר שזה משפיל בשבילו להיות לידה, בחורה מאוד מוסרית ועוזב אותה.
ט'פול
פא'נאר, טרליום, מיזוג מוחות, רגשות
ט'פול גם הפכה למומחית בהעמדות פנים, שכן היא מצאה כי לעיתים קרובות היה בכך צורך על מנת למלא את המשימה בהצלחה. לדוגמה, פעם אחת היא העמידה פנים להיות שפחה, כאשר פיראטים פרנגיים חטפו את האנטרפרייז ("Acquisition"), בפעם אחרת היא הסיחה את דעתם של קבוצת סוליבאנים מסתננים על ידי ביצוע התנהגות מופרעת ("Shockwave"), וכן העמידה פנים כי היא מפקדת וולקנית שתלטנית המתכוננת להוצאה להורג ("Precious Cargo"). בדוגמה האחרונה יש אינדיקציה ברורה לכך שט'פול נהנתה לקחת חלק בטעייה מסוג זה.
בשנת 2153, לאחר שנדרשה לעזוב את האנטרפרייז ולשוב לוולקן, ט'פול התפטרה ממשרתה בפיקוד העליון של וולקן, על מנת להתלוות אל הצוות של האנטרפרייז במשימתם אל תוך המרחב הדלפי למצוא את הזינדי, גזע מסתורי שהואשם ברצח 7 מיליון בני אדם על פני כדור הארץ. למרות שמבחינה טכנית היא אזרחית, ט'פול נשארה לשמש כקצינה הראשונה של האנטרפרייז והצוות המשיך להתייחס אליה על פי דרגת תת-קומנדר - דרגת הפיקוד העליון של וולקן - עד לסיומה של המשימה.
בפרק "Impulse", בעודה חוקרת אודות ספינת החלל סלייה (Seleya), שנלכדה במרחב, ט'פול חווה תופעות לוואי של "טרליום-D", כימיקל אשר הספינה השתמשה בו על מנת להגן על עצמה מפני חריגות במרחב, אלא שהיה בו צד אפקטיבי שיצר פסיכוזה בקרב וולקנים. חשיפתה הקצרה של ט'פול הובילה אותו לחוות פרנויה קיצונית ואובדן שליטה על רגשותיה. היא התאוששה לאחר ששבה לאנטרפרייז. הכימיקל, שקומנדר טאקר הביא על סיפון האנטרפרייז, היה הכרחי לצורך יישור הספינה כך שתוכל לחצות את המרחב. קפטן ארצ'ר, במקום ליישר את הספינה עם בצורך ליישר את הספינה כך שהארגון יכול לחצות את המרחב. קפטן ארצ'ר, במקום לעשות שימוש בכימיקל (הקטלני עבור ט'פול), אחסן אותו בתא נעול בתא המטען של הספינה.
ט'פול חוותה הצלחה מסוימת בשליטה ברגשותיה במידה רבה יותר מאשר הייתה לה בשנתיים הראשונות להצבתה על האנטרפרייז. מיזוג המוחות של ט'פאו ריפא אותה מתסמונת פא'נאר, ואולי אף סייע לשחזר חלק מהאיזון הרגשי שלה גם כן. בשילוב עם העובדה שט'פול כבר איננה נתונה תחת הלחץ של חיים עם מחלה חשוכת מרפא, סופנית בפוטנציה, אולי הרגיע אותה מספיק כדי שתהיה מסוגלת לשמור על שליטה. למרות זאת, היא מתוודה בפני ד"ר פלוקס שמעולם קודם לכך לא הרגישה כל כך לא בטוחה בעצמה.
יחסים עם צ'ארלס טאקר
מערכת היחסים בין ט'פול לבין טריפ טאקר היא מורכבת. בתחילה, השניים היו לוחמניים זה כלפי זו.
יקום המראה
בפרק הכפול "In a Mirror, Darkly" מעונה 4 נראית גרסת יקום המראה של ט'פול. גרסה זו היא יותר צינית וגלוית רגשות מאשר עמיתתה מהיקום "האמיתי", וכן היא מנצלת את המיניות שלה בצורה מניפולטיבית, במיוחד כלפי קומנדר טאקר.
קלינצי
יהודי קלינצי
טרם כיבוש בעיר בידי הגרמנים במבצע ברברוסה, הספיקו להימלט ממנה כמחצית מיהודיה. לאחר כיבושה, ב-20 באוגוסט 1941, ערכו הגרמנים רישום של יהודיה, ובספטמבר שלאחר מכן הוציאו בה להורג 165 יהודים. בהמשך, רוכזו כ-3,000 יהודי העיר הנותרים ויהודי יישובי הסביבה בגטו שהוקם בכפר באני (Banniy) הסמוך לעיר. על יושבי הגטו הוטלו גזירות שונות, והוא נשמר בידי המשטרה הרוסית.
ג'ון פרנקלין
תת אדמירל סר ג'ון פרנקלין (באנגלית: John Franklin; 16 באפריל 1786 - 11 ביוני 1847) היה חוקר אנגלי של אזור אוקיינוס הקרח הצפוני, אשר מיפה כמעט שני שלישים מקו החוף הצפוני של אמריקה הצפונית. בין מסעותיו שימש גם כמושל ארץ ון דימן (כיום טסמניה) בשנים 1836–1843. בשנת 1818 פרנקלין פיקד על ספינה אשר ניסתה להגיע אל הקוטב הצפוני בהפלגה ישירה צפונה, עד שהקרח חסם את דרכה. בהמשך עמד פרנקלין בראש שלוש משלחות לאזור ארקטיקה. המשלחת האחרונה שלו נעלמה בזמן מסעה באזור צפון קנדה. פרנקלין וצוותו גוועו ככל הנראה ברעב ו/או קפאו למוות.
הדרך חזרה
עד ה-22 באוגוסט מיפה פרנקלין כ-800 ק"מ של חוף, והחליט לחזור לפורט אנטרפרייז לפני החורף. תחילה שטו בנהר שנקרא בימינו נהר הוד (Hood, אחד מחברי המשלחת. ראו להלן), ואחר כך במסע יבשתי מפרך, בתנאי רעב, הגיעו לקופרמיין ב-26 בספטמבר 1821. בניסיון לחצות את הנהר נהרג אחד מאנשי המשלחת. לבסוף, ב-4 באוקטובר, הצליחו לחצות בסירה מאולתרת. כעת התחלקה המשלחת לשלוש קבוצות: קבוצת חלוץ, בראשות בק, עשתה את הדרך לפורט אנטרפרייז בשישה ימים, לא מצאה אספקה במקום, והמשיכה לפורט פרובידנס, באבדה אדם אחד מחמת רעב. פרנקלין, בקבוצה השנייה, הגיע אחרי שמונה ימים, אך שניים עזבו את המקום בתקווה למצוא סיוע, ונעלמו. קבוצה שלישית כללה את יתר שלושה האנגלים שנותרו מאחור, להם הובטחה עזרה לכשיתאפשר. ארבעה מקבוצתו של פרנקלין, אשר מנתה בתחילה עשרה, בחרו להצטרף לנשארים, אך רק אחד מהם הצליח בכך, והחשד היה כי רצח את האחרים לצורך קניבליזם. בהמשך נראה כי רצח גם את הוד, אחד האנגלים, ולבסוף נהרג על ידי אנגלי אחר. שני השורדים עשו דרכם בשארית כוחותיהם לפורט אנטרפרייז, אליה הגיעו ב-29 באוקטובר 1821, ומצאו שם את פרנקלין ועוד שלושה, במצב של רעב ואפיסת כוחות. עוד שניים מתו ב-1 בנובמבר והנותרים בחיים התקיימו מאכילת חזזיות. ב-7 בנובמבר הגיעו למקום שלושה בני ילונייף, עימם בק יצר קשר. אלה סייעו לשורדים, עד שב-15 לחודש יכלו להמשיך לפורט פרובידנס, אליה הגיעו ב-11 בדצמבר, וליורק פקטורי ביולי 1822. בסיכומו של דבר המשלחת עברה כ-8,900 ק"מ ואיבדה 11 איש.
פרנק אאורבך
ילדות
למד אמנות ותיאטרון בבית הספר באונס קורט שבקנט. כשהיה בן 17 רצה להיות שחקן, אך בשנת 1948 החל ללמוד בבית הספר לאומנויות סיינט מרטינס שבלונדון, אותו סיים ב-1952. בין 1952 ל-1955 למד ב.
התאחדות הכדורגל האנגלית
כל מועדוניה המקצועיים של אנגליה נדרשים להיות חברים בהתאחדות הכדורגל האנגלית. ה-FA אחראית למינוי מאמנה של נבחרת אנגליה בכדורגל וכן להנהלתן של כל הנבחרות הלאומיות. כיום ה-FA אינה הגוף החולש על ליגת הכדורגל הבכירה באנגליה, הפרמייר ליג. הפוטבול ליג, הכוללת את הפוטבול ליג צ'מפיונשיפ, הליגה הראשונה והליגה השנייה, מפעילה גם היא מנגנון פיקוח משל עצמה, וכך גם שאר מערכות הליגות הפנימיות, לדוגמת הפוטבול אליאנס.
גרווימטריה
דוגמה
לכן, אם נוצר משקע בדגימה ישנם יוני עופרת, ואחרת אין כאלו.
שלב האינדוקציה
הגורמים הממשטרים את הגיבוש הם העדיפות האנתלפית של יצירת גבישים, (שכן יצירת קשרי כימיים כרוכה בשחרור אנרגיה), ומחסום האנרגיה של הגדלת הגביש כנגד אנרגיית פני השטח של הגביש. התוצאה היא הסתברות גבוהה ליצירת הרבה גבישים קטנים.
הבשלת המשקע
בתהליך זה משאירים את התמיסה מחוממת למשך זמן רב (מספר שעות). במהלך הזמן יונים יוצאים ונכנסים לגביש, וישנה הסתברות גבוהה יותר לקבלת יון אנאליט או יון נגדי, מאשר לקליטה של יון מזהם.
יתרונות וחסרנות השיטה
עם זאת לשיטה ישנם גם כמה חסרונות: סף הדקטציה של השיטה תלוי במאזניים. לשון אחרת, דרוש לפחות 1 מ"ג במאזניים מתקדמים, או 10 מ"ג במאזניים אופייניים, של מלח קשה תמס כדי לאתר את היונים בתמיסה ולכמת אותם. לשיטה גם מגבלות טכניות, שכן, על פי טיב המסנן נבררים גודלי הגבישים שהשיטה מסננת. כלומר ישנם גבישים בגודל מסוים שלא יסתננו, ובכך ייפגע דיוק הניסוי.
דיסקוגרפיה של נאטי נטשה
נטליה אלכסנדרה גוטיירס בטיסטה (בספרדית: Natalia Alexandra Gutiérrez Batista; נולדה ב-10 בדצמבר 1986) הידועה בשם הבמה נאטי נטשה (Natti Natasha), היא זמרת רגאטון דומיניקנית, שזכתה להצלחה רבה עם שירה, "Criminal". בספטמבר 2017, החל השיר לצבור תאוצה כאשר צבר למעלה ממיליארד ו-300 מיליון צפיות ביוטיוב, נכנס למצעדים רבים ברחבי העולם, ואף הוכרז על ידי בילבורד, כעל הסרטון הנצפה ביותר בעולם למשך כמה שבועות. השיר הכיל בתוכו גם את הראפר הפוארטו ריקני, אוזונה.
אירוויזיון 2007
כפתור אדום - השיר הזוכה בקדם
השיר הזוכה, אשר נכתב והולחן על ידי קובי אוז, מורכב ממספר סגנונות מוזיקליים ומבוצע ב־3 שפות: צרפתית, אנגלית ועברית. השיר מתייחס ברובו למצב הביטחוני בישראל ומחוצה לה, עם רמיזות שעשויות להשתמע כתיאור האיום הגרעיני האיראני על מדינת ישראל. מיד לאחר זכייתו של השיר התעוררה סערה תקשורתית ברחבי אירופה ובבריטניה בפרט על מסריו בכל הנוגע לאיומים גרעיניים וטרור, למרות טענות "טיפקס" כי השיר כלל לא נכתב כמסר סמוי או גלוי לעימות עם איראן. במהלך הסערה הועלה אף חשש שהשיר עלול להיפסל כיוון שהוא מכיל מסרים פוליטיים אשר על פי תקנון איגוד השידור האירופי אסורים להשמעה במהלך תחרות האירוויזיון. דיון בנושא נערך בעת מפגש נציגי המשלחות לאירוויזיון בחודש מרץ, ובו אושרה השתתפותו של השיר הישראלי בתחרות בלא דרישה לעשיית שינוי כלשהו בו.
ישראל במהלך התחרות עצמה
שידור השיר הישראלי בחצי הגמר לווה בתקלה: מסך אדום הופיע במהלך השידור ולאחריו, בהודעה על תקלה ומיד לאחר מכן, החשכה של המסך 0 תקלה שארכה היה שבע שניות. אי לכך, אחראי המשלחת הישראלית, יואב גינאי טען כי התקלה היא זאת שעשויה לגרום לשיר לא להעלות לגמר ודרש להעלות את טיפקס פעם נוספת לבמה על מנת לבצע את השיר שוב, דרישה שנדחתה על הסף.
יחסי הרשות הפלסטינית–לוקסמבורג
באוגוסט 2020, שר החוץ של לוקסמבורג מתח ביקורת על הסכמתה של איחוד האמירויות הערביות לנרמל את יחסיה עם ישראל, ותיאר זאת כנטישה של הפלסטינים על ידי איחוד האמירויות הערביות. הוא הוסיף כי לא ניתן להשיג שלום במזרח התיכון ללא פתרון הסכסוך הישראלי-פלסטיני.
לאונרדו אוז'ואה
חוסה לאונרדו אוז'ואה (בספרדית: José Leonardo Ulloa; נולד ב-26 ביולי 1986) הוא כדורגלן ארגנטינאי המשחק בעמדת החלוץ בקבוצת ראיו ואיקאנו.
איגנאט
החוקרים משערים שאש המדורות ששימשו לצריבת שיער החזירים, איגניס (Ignis), אש בלטינית, היא המקור האטימולוגי לשם החג. המנהג הקדום של הקרבת החזיר ואכילת בשרו מוזכר כבר במצרים העתיקה, שם הוקרב לאל אוסיריס.
שריר החייטים
שריר החייטים (TA: Musculus sartorius) נמצא במדור הקדמי של הירך. השריר נחשב לשריר הארוך ביותר בגוף האדם. שריר החייטים שטחי (קרוב לפני העור) ונמשך לאורך הירך בקו אלכסוני מחלקה העליון-הצידי של הירך עד חלקה התחתון-תיכון, כשהוא נע מעל שני מפרקים, מפרק הירך ומפרק הברך. כיווץ השריר מניע את הירך לכיוון כפיפה, הרחקה וסיבוב חיצוני. השריר גם מכופף את הברך ומסובב אותה לכיוון פנימה.
דונלד השני, מלך סקוטלנד
קורות חיים
דונלד היה בנו של קונסטנטין הראשון (קאוסנטין מק קינאדה), וזכה לכינוי "המשוגע" (dásachtach) בנבואת ברכאן - תיאור הניתן לאדם בעל התנהגות משתנה ואלימה, או אדם שאינו אחראי למעשיו.
בית ציפורים
תאורה טבעית בקן
בהשוואה לקנים של ציפורים המקננות על עצים או אפילו בחרכי עץ שאינם עמוקים, פנים תיבות הקינון חשוך. תאורה טבעית מסייעת לבריאות הגוזלים מסיבות רבות - ויסות חום הגוזלים, סינתזה של ויטמין D, פעילות בקן התואמת את משך היממה והאכלה הניתנת באור. בנוסף, תאורה לא מספקת אינה מאפשרת ראיית צבעים מלאה. במחקר שנערך על תיבות קינון בהן קיננו ירגזים, נמצא שירגזים יבחרו תיבות קינון בהירות פי שניים בהשוואה לתיבות קינון כהות. על מנת לפצות בגובה (ובקרבה לפתח הקן) על תנאי התאורה הנמוכים, בנו הציפורים קנים גבוהים יותר (מיותר חומרים שאספו) בתיבות קינון כהות מאשר בתיבות קינון בהירות.
שימור בעלי חיים אחרים
ציפורים הן מרכיבים חשובים של מערכות אקולוגיות רבות, ועל ידי מתן אתרי קינון למגוון מיני ציפורים, תיבות קינון יכולות לסייע בקידום המגוון הביולוגי ולתמוך בחיות בר אחרות התלויות במערכות אקולוגיות אלו. לדוגמה, מיני ציפורים מסוימים, כמו נקרים, יוצרים גם אתרי קינון לבעלי חיים אחרים, כמו עטלפים ויונקים קטנים, על ידי חפירת חורים בעצים מתים. על ידי מתן אתרי קינון חלופיים, תיבות קינון יכולות לעזור לתמוך גם בחיות אלו.
כריסטינה רוזטי
ביוגרפיה
רבים משיריה נכתבו לילדים. Goblin Market נראה כפזמון מחורז לילדים רכים, בהתחשב בשדונים הנזכרים בו. עם זאת, אפשר לפרשו אותו כאלגוריה לפיתוי. רוזטי שאבה את השראתה מביקוריה בביתו הכפרי של סבה, אבי אמה, ומן הפולקלור, ובמקרים רבים השתמשה בנושאים מסורתיים לכתיבת שירה מתוחכמת.
גל חום (קומיקס)
אירועים אלו הפכו אותו לנואש בניסיון למצוא פתרון לאובססיה שלו, ולאחר שצפה בקבוצת "הנבלים" בפעולה הוא החליט להשתמש במאניה שלו כדי להפוך לנבל-על. הוא יצר חליפת מגן מסוג אזבסט (בימים בהם עדיין לא הייתה ידועה הסכנה לחומר), בנה להביור מוקטן בצורת אקדח ונטל את הכינוי "גל חום". מכיוון שהוא ביצע את פשעיו בעיר סנטרל סיטי, ביתו של פלאש, היו לו עימותים רבים עם מאיץ השני. בנוסף, הוא הפך ליריבו של קפטן קור בשל סלידתו מטמפרטורות נמוכות, אך ברבות השנים נעשה לשותפו בפשע למרות הניגוד ביניהם.
את דמותו של מיק רורי בסדרת הטלוויזיה "הפלאש" מגלם השחקן דומיניק פרסל, ששב לגלם את הדמות בסדרת ההמשך "אגדות המחר".
כריסטינה רוזטי
ביוגרפיה
תרגום: שלומית קדם
זאק ומירי עושים פורנו
עלילה
עלילת הסרט מתרחשת בפנסילבניה. זאק בראון ומירי לינקי הם חברים אפלטוניים במשך שנים, מאז כיתה א', וכיום הם חולקים דירה משותפת. מירי עובדת בקניון המקומי וזאק עובד בבית קפה, והשניים נקלעים למצוקה כלכלית ולחובות כבדים. המים בדירתם מנותקים ממש לפני שהם יוצאים לפגישת מחזור של בית הספר התיכון שלהם. בפגישת המחזור מירי וזאק פוגשים את חברם לכיתה לשעבר, בובי לונג, ואת בן זוגו ברנדון סט. רנדי, שמספר להם שהוא כוכב סרטים פורנוגרפיים הומוסקסואליים.
למרות שהשניים מבטיחים אחד לשני, שהעובדה שהם יקיימו יחסי מין לא תשפיע על חברותם, כאשר מגיע רגע האמת והשניים מקיימים יחסי מין מול המצלמה, הם מגלים שהסקס ביניהם אינו מכני כבסצינות הסקס האחרות שצילמו, אלא רומנטי ורגשני.
הפקה
לקראת צאתו של הסרט לאקרנים בארצות הברית, הוא קיבל סיווג צפייה מחמיר של "NC-17", שפירושו שהצפייה בסרט מותרת מגיל 17 ומעלה בלבד, וזאת מאחר שהסרט מכיל מספר סצינות סקס גרפיות. לסיווג כזה יש השלכות כלכליות משמעותיות על סיכויי הצלחתו של סרט, הן בקולנוע ולא פחות מכך לאחר מכן בשלב הפצתו ב-DVD. בראיון שנתן כוכב הסרט סת' רוגן לאתר האינטרנט של MTV, הוא התייחס לסוגיית סיווג הסרט ואמר: "זה סרט מלוכלך באמת. אני שומע שיש בעיות עם הסיווג שלו וזה לא טוב. הם נלחמים רק במה שקשור לסקס. זה לא מוזר? בעיניי זה מטורף שאין להם בעיה עם סרט כמו הוסטל, שבו מוציאים לאנשים עיניים, אבל להראות שני אנשים מקיימים יחסי מין - זה לא. זה כבר יותר מדי". לאחר שהוגש ערעור, סיווג הסרט שונה ל-"R", שפירושו שהצפייה עד גיל 17 מותרת רק בליווי מבוגר, וזאת בלא שמפיקי הסרט נדרשו לבצע בו שינויים ולהוציא ממנו קטעים מסוימים. גם ה"טריילר" (סרטון ה"בקרוב") של הסרט קיבל סיווג צפייה מחמיר, והותר להקרנה רק לפני סרטים בעלי סיווג צפייה של "NC-17" או "R".
קידום מכירות
ב-30 במאי 2008 הועלה סרטון "בקרוב" ראשון וקצר לאתר האינטרנט של סמית'. בסרטון ניתן לראות את שתי הדמויות הראשיות של הסרט, זאק ומירי, עורכים מבחני בד. ב-21 ביולי הסרטון הוסר מהאתר, לאחר שנקבע כי הוא מכיל תכנים מיניים בוטים. סרטון ה"בקרוב" הרשמי של הסרט יצא לאקרנים ב-2 בספטמבר 2008, וקיבל סיווג צפייה מחמיר.
רועי נציה
קריירה
נציה החל את דרכו במחלקת הילדים של מכבי רחובות, משם עבר בהמשך לנוער של הפועל תל אביב.
בתחילת עונת 2021 חתם נציה בהפועל עפולה וזכה איתה בגביע הליגה הלאומית 2021/2022 ביולי 2022 האריך נציה חוזהו בקבוצה לעונה נוספת.
פרנץ בינדר
לאחר סיום הקריירה
לאחר פרישתו מקריירת משחק ב-1949 הוא אימן את ראפיד בתחילת שנות החמישים. הוא בנה שם את הסגל שהפך לטוב ביותר של המועדון בהיסטוריה והיא הייתה נמצאת בין הצמרות באירופה. לאחר מכן בינדר המשיך במועדונים יאן רגנסבורג ונירנברג מגרמניה ובפ.ס.וו איינדהובן ההולנדית. בינדר חזר לקדנציה שנייה בראפיד בשנות השישים בה הוביל אותה לזכייה בליגה ב-1964, ובשנות השבעים בהן הוא ורוברט קרנר זכו בגביע ב-1976.
בינדר נפטר ב-24 באפריל 1989 בווינה שבאוסטריה בגיל 77. לאחר מותו אלפים נתנו לו כבוד אחרון והוא נקבר בבית הקברות בבאומגרטנר פרידהוף שבווינה.
אינטרקונטיננטל
פעילות החברה בישראל
בישראל הרשת מתפעלת מלון אחד - דייוויד אינטרקונטיננטל בתל אביב. בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים.
מימן ברומי
הכנה
ניתן להפיק מימן ברומי גם בתגובה של ברום עם גופרית או זרחן
נשק (מקצוע)
נשָק הוא אדם המופקד על נשקייה, ואחראי על הטיפול, התחזוקה, התיקון והבטיחות של כלי הנשק והתחמושת. בישראל ובמרבית מדינות העולם פועלים נשקים במסגרות צבאיות או במסגרת ארגונים ביטחוניים (למשל, המשטרה). עם זאת, קיימים גם נשקים המטפלים בנשקי ציד או ספורט (למשל: במועדוני קליעה).
דוד נלבנדיאן
סגנון משחק
סגנונו של דוד נלבנדיאן מתבסס על משחק מכל חלקי המגרש. נלבנדיאן מצטיין בחבטת גב יד בשתי ידיים, ומשחק קו בסיס אגרסיבי. שילובן של חבטות חזקות מקו הבסיס יחד עם בחירה בחבטות בעלות סיכון נמוך, עבודת רגליים טובה ומשחק אינטליגנטי יוצרות שילוב מנצח. חולשתו העיקרית היא בחבטת ההגשה, שעל אף יציבותה - חסרה את העומק והעוקץ הנוסף.
2006
את שנת 2006 סיים נלבנדיאן כמדורג במקום ה-6 בעולם.
2008
את שנת 2008 סיים נלבנדיאן כמדורג במקום ה-11 בעולם.
2013
ב-1 באוקטובר 2013 פרש נלבנדיאן מטניס מקצועי לאחר שלא הצליח להתגבר על פציעה.
מיכה שריר
ביוגרפיה
שריר נולד בחולון. בתקופת בית הספר היסודי למד בבית הספר ביאליק, וכתלמיד תיכון בתיכון קוגל הוא זכה במקום הראשון באולימפיאדה לנוער למתמטיקה של מכון ויצמן למדע ובפרס גרוסמן מטעם הטכניון. בשנת 1970 סיים לימודי תואר ראשון במסגרת העתודה האקדמית, ולאחר מכן שירת ביחידה 8200 והיה שותף לצוות מחקר שזכה בפרס ביטחון ישראל לשנת 1975. בשנת 1976 סיים את לימודיו לתואר דוקטור במתמטיקה עיונית, בהנחייתו של אלדו לזר, באוניברסיטת תל אביב. לאחר מכן סיים את שירותו בצה"ל והתמחה במדעי המחשב במסגרת פוסט-דוקטורט באוניברסיטת ניו יורק אצל פרופסור ג'ק שוורץ.
לאל קרישנה אדוואני
הבחירות הכלליות בשנת 1996
בעקבות הבחירות בשנת 1996 הייתה מפלגת בהרטיה ג'אנאטה למפלגה בגדולה ביותר והוזמנה על ידי נשיא הודו להרכיב את הממשלה. אטאל ביהארי ויג'פאיי הושבע כראש ממשלה במאי 1996 אולם התפטר אחרי 13 ימים. אדוואני עצמו התפטר מהפרלמנט בנסיבות פרשת "חלאווה", כשנחשד כי לצד פוליטיקאים אחרים ממפלגות שונות היה לקוח של האחים ג'ייני, שהקימו רשת לתיווך תשלומים בשיטת החוואלה שהייתה בקשרים עם ארגון טרור מוסלמי. אדוואני נעדר מהפרלמנט למשך שנתיים. בית המשפט העליון זיכה אותו כיוון שפרט לכמה רישומים ביומנים של האחים ג'ייני שלא התקבלו כראיה, לא נמצאו שום ראיות לעבירה פלילית.
אריה (מטוס)
"אריה"
בשנת 1975 הסכימה ארצות הברית לספק לישראל מטוסי F-15. משימתם המוגדרת של מטוסים אלה הייתה עליונות אווירית, ולפיכך שונה ייעודו של מטוס ה"אריה" המתוכנן: מעתה נדרשה למטוס יכולת תקיפת מטרות קרקעיות, תוך חדירה לעומק שטח האויב ופעולה בשטח מוגן על ידי טילים נגד מטוסים. במקביל, היה המטוס אמור להיות בעל יכולת להגן על שמי המדינה מפני חדירת מטוסי אויב, ולהתגונן מהם גם בעת תקיפת מטרות קרקע. כדי לאפשר למטוס לבצע את משימתו, תוכננו לו מערכות אוויוניקה מתקדמות, שנועדו לזיהוי המטרות בכל מזג אוויר ובכל שעות היממה, וכן מערכות לחימה אלקטרונית מתקדמות. מערכת ייחודית וחדשנית שתוכננה למטוס הייתה, כאמור, כוונת קסדה; זאת, עשר שנים לפני שמערכת כזו הותקנה במטוס קרב כלשהו בעולם.
גביע חרלמוב
גביע חרלמוב (ברוסית: Ку́бок Харла́мова) הוא גביע בענף ההוקי קרח ברוסיה, הנחשב לפרס הגבוה ביותר המוענק למנצחת סדרת הפלייאוף של ליגת ההוקי הצעירה של רוסיה. החל מעונת 2009/2010 נקרא הגביע על שם ולרי חרלמוב. הגביע נחשב למקבילה הצעירה של גביע גגארין.
31 במאי
31 במאי הוא היום ה-151 בשנה (152 בשנה מעוברת), בשבוע ה-22 בלוח הגרגוריאני. 214 ימים לפני סיום השנה.
אריק הראשון, מלך נורווגיה
מקורות
באופן מפתיע, העמימות ההיסטורית בנוגע לאריק עומדת בניגוד חד לעושר התיאורים האגדתיים בסאגות המלכותיות, שם הוא לוקח חלק בסאגות אודות אביו האראלד "בהיר השיער" ואחיו-למחצה הצעיר, הוקון "הטוב". באיזה מובן מבוסס אריק של הסאגות על הדמות ההיסטורית של אריק מנורת'מבריה, ולעומת זאת, באיזה מידה עדויות מאוחרות יותר עשויות לשפוך אור על הדמות ההיסטורית? הכל תלוי כיצד מקורות אלו השפיעו על מגוון של גישות וסברות בקרב דורות של חוקרים. הדעות הרווחות כיום נוטות לכוון גישה ביקורתית יותר בנוגע לשימוש בסאגות כמקורות היסטוריים לתקופה שקדמה למאה ה-11, אך לא ניתן להציע תשובות חותכות.
אריק והרוזנים של אורקני
הסאגות הנורדיות מתייחסות באופן שונה לנסיבות ולנתיב הגעתו הראשונה של אריק לבריטניה לאחר שהוא אולץ להימלט מנורווגיה. המקורות ההיסטוריים מציגים תיאור מקוצר של הדברים. תאודוריקוס מתחיל ישירות בתיאור הגעתו של אריק לאנגליה, קבלת הפנים שזכה לה מידי המלך אתלסטאן, תקופת שלטונו הקצרה ומותו זמן קצר לאחר מכן. באופן דומה, מתאר החיבור "ההיסטוריה הנורווגית" את בריחתו הישירה לאנגליה, שם הוא התקבל על ידי אחיו-למחצה, הוקון, הוטבל וקיבל מאתלסטאן את השליטה על נורת'מבריה. כאשר שלטונו של אריק נעשה בלתי נסבל, הוא הודח ונהרג בעת מסע מלחמה לספרד. החיבור ההיסטורי אגריפ מספר שאריק הגיע קודם כל לדנמרק. על פי "ההיסטוריה הנורווגית" הייתה זו ארץ מולדתה של אשתו ולפיכך בסיס כוח שהוא ציפה לקבל ממנו תמיכה, אך הטקסט לא מעלה טענה כזאת.
מלכותו הראשונה של אריק
בכל מקרה, הכרוניקות מציינות שעד מהרה הפרו הנורת'מברים את התחייבויותיהם ואת שבועותיהם וב-948 הגיעה רמת חוסר נאמנותם לידי כך שהם המליכו את אריק כמלכם. באותה שנה העניש אותם אדרד ושיגר פלישה לנורת'מבריה, שכללה בעיקר את שריפת הכנסייה של העיר ריפון, שהוקמה על ידי ווילפריד הקדוש. למרות שכוחותיו של אדרד ספגו אבדות כבדות בקרב קסטלפורד בדרכם בחזרה דרומה, הצליח אדרד לבלום את יריביו כאשר איים עליהם בחורבן גדול יותר אם לא יתנתקו מאריק. הנורת'מברים העדיפו לפייס את המלך האנגלי, התכחשו לאריק ושילמו פיצויים.
מולאטים
המולאטים, או ביחיד מולאט/מולאטו/מולאטה (בפורטוגזית ובספרדית: Mulatto) הם מונחים המציינים באמריקה הלטינית צאצאים מעורבים של אירופאים ואפריקאים. כיום, חלק ניכר מאוכלוסיית אמריקה מזהים עצמם כמולאטים. המונח היה בשימוש גם בסביבות קולוניאליות נוספות.
בתקופה הקולוניאלית שימש המונח במקורו לצאצא של הורה אירופי והורה אפריקאי, או לצאצא של שני הורים מולאטים בעצמם. זיווגים אלו היו לרוב תוצאה של שימוש בשפחות אפריקאיות כאובייקט מיני בידי אדוניהן האירופאיים. במהלך אותה התקופה נעשה שימוש במספר מונחים נוספים שציינו יחסים שונים של "דם אירופאי" ו"דם שחור", כגון quadroon, שציין אדם שרבע ממוצאו הוא אפריקאי, ו- octoroon, שציין אדם ששמינית ממוצאו היא אפריקאית. כיום משמש המושג בעיקר באמריקה הלטינית לכל מי שניתן להבחין בו שהוא ממוצא מעורב של אירופאים ואפריקאים.